
Қазақстан Республикасының Қаржы нарығын реттеу және дамыту агенттігі Басқармасының кейбір қаулыларына мемлекеттік қызметтерді көрсету және өзін-өзі реттеу саласындағы микроқаржылық және коллекторлық қызметті реттеу мәселелері бойынша өзгерістер енгізу туралы

Қазақстан Республикасы Қаржы нарығын реттеу және дамыту агенттігінің Басқармасы ҚАУЛЫ ЕТЕДІ: 
1. Осы қаулыға қосымшаға сәйкес Қазақстан Республикасының Қаржы нарығын реттеу және дамыту агенттігі Басқармасының мемлекеттік қызметтерді көрсету және өзін-өзі реттеу саласындағы микроқаржылық және коллекторлық қызметті реттеу мәселелері бойынша өзгерістер енгізілетін кейбір қаулыларының тізбесі бекітілсін. 
2. Банктік емес ұйымдарды реттеу департаменті Қазақстан Республикасының заңнамасында белгіленген тәртіппен:
1) Заң департаментімен бірлесіп осы қаулыны Қазақстан Республикасының Әділет министрлігінде мемлекеттік тіркеуді;
2) осы қаулыны ресми жарияланғаннан кейін Қазақстан Республикасы Қаржы нарығын реттеу және дамыту агенттігінің ресми интернет-ресурсына орналастыруды;
3) осы қаулы мемлекеттік тіркелгеннен кейін он жұмыс күні ішінде Заң департаментіне осы тармақтың 2) тармақшасында көзделген іс-шараның орындалуы туралы мәліметтерді ұсынуды қамтамасыз етсін.
3. Осы қаулының орындалуын бақылау Қазақстан Республикасының Қаржы нарығын реттеу және дамыту агенттігі Төрағасының жетекшілік ететін орынбасарына жүктелсін.



4. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.


	              				
	Лауазымы 
	
	Аты-жөні

Қазақстан Республикасының
Қаржы нарығын реттеу және
дамыту агенттігі Басқармасының
2026 жылғы ___________
№ ____ қаулысына 
қосымша 


Қазақстан Республикасының Қаржы нарығын реттеу және дамыту агенттігі Басқармасының мемлекеттік қызметтерді көрсету және өзін-өзі реттеу саласындағы микроқаржылық және коллекторлық қызметті реттеу мәселелері бойынша өзгерістер енгізілетін кейбір қаулыларының 
[bookmark: _GoBack]Тізбесі

1. «Есептік тіркеуден өту және коллекторлық агенттіктердің тізілімін жүргізу қағидаларын бекіту туралы» Қазақстан Республикасының Қаржы нарығын реттеу және дамыту агенттігі Басқармасының 2020 жылғы
30 наурыздағы № 49 қаулысына (Нормативтік құқықтық актілерді мемлекеттік тіркеу тізілімінде № 20269 болып тіркелген) мынадай өзгерістер енгізілсін: 
көрсетілген қаулымен бекітілген Есептік тіркеуден өту және коллекторлық агенттіктердің тізілімін жүргізу қағидаларында:
5-тармақтың екінші бөлігі мынадай редакцияда жазылсын:
«Көрсетілетін қызметті алушы жұмыс уақыты аяқталғаннан кейін, Қазақстан Республикасының Еңбек кодексіне және «Қазақстан Республикасындағы мерекелер туралы» Қазақстан Республикасының Заңына сәйкес демалыс және мереке күндері жүгінген жағдайда, сондай-ақ  өтініш көрсетілетін қызметті берушінің жұмыс күні аяқталғанға дейін екі сағат бұрын келіп түссе, өтінішті қабылдау келесі жұмыс күні жүзеге асырылады.»;
6-тармақ мынадай редакцияда жазылсын:
«6. Жауапты бөлімшенің қызметкері өтініш тіркелген күннен кейінгі 2 (екі)  жұмыс күні ішінде ұсынылған құжаттардың толық болуын тексереді.
Ұсынылған құжаттардың толық болмау фактісі белгіленген кезде көрсетілетін қызметті беруші мемлекеттік қызмет көрсету процесін көрсетілген мерзімнен кешіктірмей тоқтата тұрады.
Мемлекеттік қызмет көрсетуді тоқтата тұру көрсетілетін қызметті беруші көрсетілетін қызметті алушыға пошта, факсимильді байланыс, электрондық пошта, электрондық құжат айналымы жүйесі және (немесе) портал арқылы мемлекеттік қызмет көрсету процесін тоқтата тұру туралы хабарлама жіберген күннен басталады. 
Бұл ретте көрсетілетін қызметті алушыға анықталған кемшіліктерді жою үшін ақылға қонымды мерзім белгіленеді, ол Мемлекеттік қызмет көрсетуге қойылатын негізгі талаптар тізбесінің 3-тармағында белгіленген мемлекеттік қызметті көрсетудің жалпы мерзіміне қосылмайды және одан аспауға тиіс.
Анықталған кемшіліктер белгіленген мерзімде жойылмаған жағдайда уәкілетті орган өтініш пен құжаттарды қабылдаудан бас тартады.
Көрсетілетін қызметті алушы өтінішпен жүгінген кезде порталда көрсетілетін қызметті алушының жеке кабинетінде мемлекеттік қызметті көрсету үшін өтініштің қабылданғаны туралы мәртебе көрсетіледі.
Ұсынылған құжаттардың толық болу фактісі белгіленген кезде жауапты бөлімшенің қызметкері ұсынылған құжаттарды 8 (сегіз) жұмыс күні ішінде қарайды.
Көрсетілетін қызметті алушы ұсынған өтініште және (немесе) құжаттарда қателер немесе дәлсіздіктер анықталған, Мемлекеттік қызмет көрсетуге қойылатын негізгі талаптардың тізбесіне сәйкес олар нысаны мен мазмұны бойынша талаптарға сәйкес келмеген жағдайларда көрсетілетін қызметті беруші мемлекеттік қызмет көрсету процесін тоқтата тұрады.
Мемлекеттік қызмет көрсетуді тоқтата тұру көрсетілетін қызметті беруші көрсетілетін қызметті алушыға пошта, факсимильді байланыс, электрондық пошта, электрондық құжат айналымы жүйесі және (немесе) портал арқылы мемлекеттік қызмет көрсету процесін тоқтата тұру туралы хабарлама жіберген күннен басталады. Тоқтата тұру мерзімі Мемлекеттік қызмет көрсетуге қойылатын негізгі талаптар тізбесінің 3-тармағында белгіленген мемлекеттік қызметті көрсетудің жалпы мерзімінен аспауға тиіс.
Анықталған кемшіліктер белгіленген мерзімде жойылмаған жағдайда көрсетілетін қызметті беруші есептік тіркеуден бас тарту туралы шешім қабылдайды.
Көрсетілетін қызметті беруші көрсетілетін қызметті алушының өтінішхаты бойынша немесе өзінің бастамасы бойынша одан әрі қызмет көрсету процесіне уақытша кедергі келтіретін еңсерілмейтін күштің орын алуы жағдайында мемлекеттік қызмет көрсету процесін тоқтата тұруға құқылы. Мемлекеттік қызмет көрсету процесіне уақытша кедергі келтіретін еңсерілмейтін күш жағдайлары деп төтенше жағдай енгізу, табиғи және техногендік сипаттағы төтенше жағдай қаупі немесе оның туындауы түсініледі.
Көрсетілетін қызметті алушы ұсынған құжаттарды қарау нәтижесі бойынша жауапты бөлімшенің қызметкері (мемлекеттік қызмет көрсету мерзімінің шегінде) тіркеу нөмірін көрсете отырып, көрсетілетін қызметті алушыны коллекторлық агенттіктердің тізіліміне енгізу туралы хабарлама жобасын не есептік тіркеуден уәжді бас тарту жобасын дайындайды, жауапты бөлімшенің басшысында мемлекеттік қызметті көрсету нәтижесіне қол қояды және көрсетілетін қызметті алушыға мемлекеттік қызметті көрсету нәтижесін жібереді.
Мемлекеттік қызметті көрсетуден бас тартылған кезде көрсетілетін қызметті алушымен тыңдау жүргізілмейді.
Мемлекеттік қызметті көрсету нәтижесі көрсетілетін қызметті берушінің уәкілетті адамының ЭЦҚ-мен куәландырылған электрондық құжат нысанында портал арқылы жіберіледі.».
2. «Микроқаржылық қызметті лицензиялау қағидаларын, микроқаржылық қызметті жүзеге асыруға арналған біліктілік талаптарын және оларға сәйкестікті растайтын құжаттардың тізбесін бекіту туралы» Қазақстан Республикасы Қаржы нарығын реттеу және дамыту агенттігі Басқармасының 2020 жылғы 
23 қарашадағы № 108 қаулысына (Нормативтік құқықтық актілерді мемлекеттік тіркеу тізілімінде № 21731 болып тіркелген) мынадай өзгерістер енгізілсін:
көрсетілген қаулымен бекітілген Микроқаржылық қызметті лицензиялау қағидаларында:
6-тармақтың екінші бөлігі мынадай редакцияда жазылсын:
«Көрсетілетін қызметті алушының өтініші жұмыс уақыты аяқталғаннан кейін, Қазақстан Республикасының еңбек заңнамасына және «Қазақстан Республикасындағы мерекелер туралы» Қазақстан Республикасының Заңына (бұдан әрі – Мерекелер туралы заң) демалыс және мереке күндері келіп түскен жағдайда, сондай-ақ  өтініш көрсетілетін қызметті берушінің жұмыс күні аяқталғанға дейін екі сағат бұрын келіп түссе, өтінішті қабылдау келесі жұмыс күні жүзеге асырылады.»;
7 және 8-тармақтар мынадай редакцияда жазылсын:
[bookmark: SUB700]«7. Жауапты бөлімшенің қызметкері лицензия беру туралы өтініш тіркелген күнінен бастап 2 (екі) жұмыс күні ішінде ұсынылған құжаттардың толықтығын тексереді.
Ұсынылған құжаттардың толық болмау фактісі анықталған кезде көрсетілетін қызметті беруші мемлекеттік қызмет көрсету процесін көрсетілген мерзімнен кешіктірмей тоқтата тұрады. 
Мемлекеттік қызмет көрсету мерзімін тоқтата тұру көрсетілетін қызметті алушыға мемлекеттік қызмет көрсету процесін почта, факсимильдік байланыс, электрондық пошта, электрондық құжат айналымы жүйесі және (немесе) портал арқылы тоқтата тұру туралы хабарламаны көрсетілетін қызметті беруші жіберген күннен басталады.
Бұл ретте көрсетілетін қызметті алушыға анықталған кемшіліктерді жою үшін ақылға қонымды мерзім белгіленеді, ол Мемлекеттік қызметті көрсетуге қойылатын негізгі талаптар тізбесінің 3-тармағында белгіленген мемлекеттік қызметті көрсетудің жалпы мерзіміне қосылмайды және одан аспауға тиіс.
Анықталған кемшіліктер белгіленген мерзімде жойылмаған жағдайда уәкілетті орган өтініш пен құжаттарды қабылдаудан бас тартады.
8. Ұсынылған құжаттардың толық болу фактісі анықталған жағдайда жауапты бөлімшенің қызметкері мемлекеттік қызмет көрсету мерзімі ішінде ұсынылған құжаттарды Қағидалардың 5-тармағының, Мемлекеттік қызмет көрсетуге қойылатын негізгі талаптар тізбесінің 8-тармағы 1), 2), 3), 4), 5), 6), 7), 8), 9), 10), 11) және 12) тармақшаларының талаптарына сәйкестігі тұрғысынан қарайды.
Көрсетілетін қызметті алушы ұсынған өтініште және (немесе) құжаттарда қателер немесе дәлсіздіктер, олардың Мемлекеттік қызмет көрсетуге қойылатын негізгі талаптардың тізбесіне сәйкес нысаны мен мазмұны бойынша талаптарға сәйкес келмеуі анықталған жағдайда, көрсетілетін қызметті беруші мемлекеттік қызмет көрсету процесін тоқтата тұрады. 
Мемлекеттік қызмет көрсету мерзімін тоқтата тұру көрсетілетін қызметті алушыға мемлекеттік қызмет көрсету процесін почта, факсимильдік байланыс, электрондық пошта, электрондық құжат айналымы жүйесі және (немесе) портал арқылы тоқтата тұру туралы хабарламаны көрсетілетін қызметті беруші жіберген күннен басталады. Тоқтата тұру мерзімі Мемлекеттік қызметті көрсетуге қойылатын негізгі талаптар тізбесінің 3-тармағында белгіленген мемлекеттік қызметті көрсетудің жалпы мерзімінен аспауға тиіс. 
Анықталған кемшіліктер белгіленген мерзімде жойылмаған жағдайда уәкілетті орган микроқаржылық қызметті жүзеге асыруға лицензия беруден бас тарту туралы шешім қабылдайды.
Көрсетілетін қызметті беруші көрсетілетін қызметті алушының өтінішхаты бойынша немесе өз бастамасы бойынша көрсетілетін қызметті көрсетудің одан әрі процесіне уақытша кедергі келтіретін еңсерілмейтін күш қолданылған жағдайларда мемлекеттік қызмет көрсету процесін тоқтата тұруға құқылы. Мемлекеттік қызмет көрсетудің одан әрі процесіне уақытша кедергі келтіретін еңсерілмейтін күштің әрекеттері деп төтенше жағдайдың енгізілуі, табиғи және техногендік сипаттағы төтенше жағдайдың қаупі немесе туындауы түсініледі. 
Көрсетілетін қызметті алушы ұсынған құжаттарды қарау нәтижелері бойынша жауапты бөлімше микроқаржылық қызметті жүзеге асыруға лицензия беру туралы бұйрықтың жобасын не микроқаржылық қызметті жүзеге асыруға лицензия беруден уәжді бас тарту жобасын әзірлейді және көрсетілетін қызметті берушінің уәкілетті тұлғасына қарауға жібереді.
Мемлекеттік қызметті көрсетуден бас тартқан кезде көрсетілетін қызметті алушымен тыңдау жүргізілмейді. 
Көрсетілетін қызметті берушінің уәкілетті тұлғасы микроқаржылық қызметті жүзеге асыруға лицензия беру туралы бұйрыққа не микроқаржылық қызметті жүзеге асыруға лицензия беруден уәжді бас тартуға қол қояды.»;
13-тармақтың екінші бөлігі мынадай редакцияда жазылсын:
«Көрсетілетін қызметті алушының өтініші жұмыс уақыты аяқталғаннан кейін, Қазақстан Республикасының еңбек заңнамасына Мерекелер туралы заңға сәйкес демалыс және мереке күндері келіп түскен жағдайда, сондай-ақ  өтініш көрсетілетін қызметті берушінің жұмыс күні аяқталғанға дейін екі сағат бұрын келіп түссе, өтінішті қабылдау келесі жұмыс күні жүзеге асырылады.»;
15 және 16-тармақтар мынадай редакцияда жазылсын:
«15. Ұсынылған құжаттардың толық болмау фактісі анықталған кезде көрсетілетін қызметті беруші көрсетілетін қызметті алушының құжаттары тіркелген күннен кейінгі 1 (бір) жұмыс күні ішінде мемлекеттік қызмет көрсету процесін тоқтата тұрады.
[bookmark: _Hlk240536004]Мемлекеттік қызмет көрсету мерзімін тоқтата тұру көрсетілетін қызметті алушыға мемлекеттік қызмет көрсету процесін тоқтата тұру туралы хабарламаны көрсетілетін қызметті беруші пошта, факсимильдік байланыс, электрондық пошта, электрондық құжат айналымы жүйесі және (немесе) портал арқылы жіберген күннен басталады. Тоқтата тұру мерзімі Мемлекеттік қызметті көрсетуге қойылатын негізгі талаптар тізбесінің 3-тармағында белгіленген мемлекеттік қызметті көрсетудің жалпы мерзімінен аспауға тиіс.
Бұл ретте көрсетілетін қызметті алушыға анықталған кемшіліктерді жою үшін ақылға қонымды мерзім белгіленеді, ол Мемлекеттік қызметті көрсетуге қойылатын негізгі талаптар тізбесінің 3-тармағында белгіленген мемлекеттік қызметті көрсетудің жалпы мерзіміне қосылмайды және одан аспауға тиіс.
Анықталған кемшіліктер белгіленген мерзімде жойылмаған жағдайда көрсетілетін қызметті беруші өтініш пен құжаттарды қабылдаудан бас тартады.
16. Ұсынылған құжаттардың толықтығы фактісі анықталғаннан кейін жауапты бөлімше мемлекеттік қызмет көрсету мерзімі ішінде құжаттарды Қазақстан Республикасы заңнамасының талаптарына сәйкестігі тұрғысынан қарайды.
Көрсетілетін қызметті алушы ұсынған өтініште және (немесе) құжаттарда қателер немесе дәлсіздіктер, олардың нысаны мен мазмұны бойынша Мемлекеттік қызмет көрсетуге қойылатын негізгі талаптардың тізбесіне сәйкес талаптарға сәйкес келмеуі анықталған жағдайда, көрсетілетін қызметті беруші мемлекеттік қызмет көрсету процесін тоқтата тұрады.
Мемлекеттік қызмет көрсету мерзімін тоқтата тұру көрсетілетін қызметті алушыға мемлекеттік қызмет көрсету процесін тоқтата тұру туралы хабарламаны көрсетілетін қызметті беруші пошта, факсимильдік байланыс, электрондық пошта, электрондық құжат айналымы жүйесі және (немесе) портал арқылы жіберген күннен басталады. Тоқтата тұру мерзімі Мемлекеттік қызметті көрсетуге қойылатын негізгі талаптар тізбесінің 3-тармағында белгіленген мемлекеттік қызметті көрсетудің жалпы мерзімінен аспауға тиіс.
Көрсетілетін қызметті беруші көрсетілетін қызметті алушының өтінішхаты бойынша немесе өз бастамасымен көрсетілетін қызметті көрсетудің одан әрі процесіне уақытша кедергі келтіретін еңсерілмейтін күш ықпал еткен жағдайларда мемлекеттік қызмет көрсету процесін тоқтата тұруға құқылы. Мемлекеттік қызмет көрсетудің одан әрі процесіне уақытша кедергі келтіретін еңсерілмейтін күштің ықпалы деп төтенше жағдайдың енгізілуі, табиғи және техногендік сипаттағы төтенше жағдайдың қаупі немесе туындауы түсініледі.
Көрсетілетін қызметті алушы ұсынған құжаттарды қарау нәтижелері бойынша жауапты бөлімше микроқаржылық қызметті жүзеге асыруға лицензияны қайта ресімдеу туралы бұйрықтың не микроқаржылық қызметті жүзеге асыруға арналған лицензияны қайта ресімдеуден уәжді бас тартудың жобасын дайындайды және көрсетілетін қызметті берушінің уәкілетті тұлғасының қарауына жібереді.
Мемлекеттік қызметті көрсетуден бас тартқан кезде көрсетілетін қызметті алушымен тыңдау жүргізілмейді.
Көрсетілетін қызметті берушінің уәкілетті тұлғасы микроқаржылық қызметті жүзеге асыруға арналған лицензияны қайта ресімдеу туралы бұйрыққа не микроқаржылық қызметті жүзеге асыруға арналған лицензияны қайта ресімдеуден уәжді бас тартуға қол қояды.»;
18-тармақ мынадай редакцияда жазылсын:
«18. Микроқаржылық қызметті жүзеге асыруға арналған лицензияның телнұсқасын (бұдан әрі – лицензияның телнұсқасы) беруге өтініш келіп түскен кезде (егер бұрын берілген лицензия қағаз нысанда ресімделген болса), көрсетілетін қызметті берушінің хат-хабарларды қабылдауға және тіркеуге уәкілетті қызметкері лицензияның телнұсқасын беруге өтініш келіп түскен күні оны қабылдауды, тіркеуді және жауапты бөлімшеге орындауға жіберуді жүзеге асырады.  
Көрсетілетін қызметті алушының өтініші жұмыс уақыты аяқталғаннан кейін, Қазақстан Республикасының еңбек заңнамасына және Мерекелер туралы заңға сәйкес демалыс және мереке күндері келіп түскен кезде, сондай-ақ өтініш көрсетілетін қызметті берушінің жұмыс күні аяқталғанға дейін екі сағат бұрын келіп түссе, өтінішті қабылдау келесі жұмыс күні жүзеге асырылады.
Жауапты бөлімше 2 (екі) жұмыс күні ішінде (мемлекеттік қызмет көрсету мерзімі шегінде) ұсынылған құжаттарды олардың Қазақстан Республикасы заңнамасының талаптарына сәйкестігі тұрғысынан қарайды.
Ұсынылған құжаттардың толық болмау фактісі, өтініште және (немесе) көрсетілетін қызметті алушы ұсынған құжаттарда қателер немесе дәлсіздіктер анықталған кезде көрсетілетін қызметті беруші мемлекеттік қызмет көрсету процесін көрсетілген мерзімнен кешіктірмей тоқтата тұрады.
Мемлекеттік қызмет көрсету мерзімін тоқтата тұру көрсетілетін қызметті алушыға мемлекеттік қызмет көрсету процесін тоқтата тұру туралы хабарламаны көрсетілетін қызметті беруші пошта, факсимильдік байланыс, электрондық пошта, электрондық құжат айналымы жүйесі және (немесе) портал арқылы жіберген күннен басталады.
Бұл ретте көрсетілетін қызметті алушыға анықталған кемшіліктерді жою үшін ақылға қонымды мерзім белгіленеді, ол Мемлекеттік қызметті көрсетуге қойылатын негізгі талаптар тізбесінің 3-тармағында белгіленген мемлекеттік қызметті көрсетудің жалпы мерзіміне қосылмайды және одан аспауға тиіс.
Анықталған кемшіліктер белгіленген мерзімде жойылмаған жағдайда көрсетілетін қызметті беруші өтініш пен құжаттарды қабылдаудан бас тартады.
Көрсетілетін қызметті алушы ұсынған құжаттарды қарау нәтижелері бойынша жауапты бөлімше лицензия телнұсқасының не лицензияның телнұсқасын беруден бас тартудың жобасын дайындайды, көрсетілетін қызметті берушінің уәкілетті тұлғасында лицензияның телнұсқасына не лицензияның телнұсқасын беруден бас тартуға қол қояды, лицензия телнұсқасының электрондық көшірмесін қоса бере отырып, порталда көрсетілетін қызметті алушыға «жеке кабинетіне»  лицензияның телнұсқасын беру туралы хабарламаны не лицензияның телнұсқасын беруден бас тартуды көрсетілетін қызметті берушінің уәкілетті тұлғасының ЭЦҚ-мен куәландырылған электрондық құжат нысанында жібереді.»;
22-тармақтың 2) тармақшасы мынадай редакцияда жазылсын:
«2) микроқаржылық қызметті жүзеге асыруға байланысты барлық міндеттемелердің орындалғанын растау және баланста қолданыстағы микрокредиттердің болмауы туралы хат;»;
4-1-қосымшаның 3-тармағы мынадай редакцияда жазылсын:
«3. Жарияланған акциялар шығарылымын мемлекеттік тіркеу туралы куәліктің күні (акционерлік қоғамның ұйымдық-құқықтық нысанында құрылған заңды тұлғалар, сондай-ақ шаруашылық серіктестігін акционерлік қоғамға қайта ұйымдастыру нысанында қайта ұйымдастырылған заңды тұлғалар үшін), сондай-ақ растайтын құжаттардың көшірмелерін қоса бере отырып, құрылтайшылар қатысушылар (акционерлер) көрсетілетін қызметті алушының жарғылық капиталына қатысу үлесін (акцияларды) иелену үшін пайдаланылған көздердің сипат_______________________________________________________
______________________________________________________________».
3. «Микроқаржылық қызмет саласында өзін-өзі реттейтін ұйымның және коллекторлық қызмет саласында өзін-өзі реттейтін ұйымның қызметін жүзеге асыру қағидаларын бекіту туралы» Қазақстан Республикасы Қаржы нарығын реттеу және дамыту агенттігі Басқармасының 2026 жылғы 31 наурыздағы № 38 қаулысына (Нормативтік құқықтық актілерді мемлекеттік тіркеу тізілімінде 
№ 38311 болып тіркелген) мынадай өзгерістер енгізілсін:
көрсетілген қаулымен бекітілген Микроқаржылық қызмет саласында өзін-өзі реттейтін ұйымның және коллекторлық қызмет саласында өзін-өзі реттейтін ұйымның қызметін жүзеге асыру қағидаларында:
в пункт 6 вносятся изменения в текст на русском языке, текст на казахском языке не меняется; 
6-тармаққа орыс тіліндегі мәтінге өзгерістер енгізіледі, қазақ тіліндегі мәтін өзгеріссіз қалады;
12 және 13-тармақтар мынадай редакцияда жазылсын:
«12. Осы Қағидалардың 10-тармағының 1) тармақшасында көрсетілген материалдарды қоспағанда, құжаттардың цифрлық көшірмелерін (бар болса) қоса бере отырып, материалдардың түпнұсқалары, ал түпнұсқаларды беру мүмкін болмаған жағдайда, өзін-өзі реттейтін ұйымның атқарушы басқару органының басшысы куәландырған олардың көшірмелері берілуге жатады. 
Өзін- өзі реттейтін ұйым таратылған жағдайда, материалдардың көшірмелерін өзін-өзі реттейтін ұйымның тарату комиссиясының басшысы куәландырады.
13. Осы Қағидалардың 10-тармағының 1) тармақшасында көрсетілген материалдар цифрлық түрде электрондық жеткізгіште беріледі. Әрбір берілетін файлдың атауында ондағы материалдарға нұсқау болады.»;
15-тармақ мынадай редакцияда жазылсын:
«15. Материалдар цифрлық түрде және қағаз жеткізгіште берілетін материалдардың тізбесін қамтитын ілеспе хатпен бірге беріледі. Берілетін материалдардың тізбесі берілетін материалдардың атауын және олардың нысанын (қағаз жеткізгіште немесе цифрлық құжат нысанында), электрондық жеткізгіштердің немесе қораптардың санын қамтиды.
Материалдарды электрондық жеткізгіште беру кезінде цифрлық құжаттарды оларды өзгертуден және көшіруден, электрондық құжатқа күрделі код белгілеуден, шифрлау құралдарынан қорғау функцияларының көмегімен қорғау қамтамасыз етіледі.
Ілеспе хатқа өзін-өзі реттейтін ұйымның атқарушы басқару органының басшысы, ал таратылған жағдайда тарату комиссиясының басшысы қол қояды.»;
қосымшада:
тақырыбы мынадай редакцияда жазылсын:
«Микроқаржылық қызмет саласында өзін-өзі реттейтін ұйымның, коллекторлық қызмет саласында өзін-өзі реттейтін ұйымның басшы қызметкерлері туралы мәліметтер 
______________________________________________________________
(тегі, аты, әкесінің аты (ол болған жағдайда), лауазымы, өзін-өзі 
реттейтін ұйымның атауы)»;
3-тармақ мынадай редакцияда жазылсын:
«3. Жұбайы (зайыбы), жақын туыстары (ата-анасы, аға-інісі, әпке-сіңлісі, балалары) және жекжаты (жұбайының (зайыбының) ата-анасы, аға-інісі, әпке-сіңлісі, балалары) туралы мәліметтер:
	№
	Тегі, аты, әкесінің аты 
(ол болған жағдайда)
	Жеке сәйкестендіру нөмірі
	Туыстық қатынасы
	Жұмыс орны мен лауазымы

	1
	2
	3
	4
	5

	 
	 
	
	
	


Ескертпе: осы тармақта көрсетілген тұлғалар болмаған жағдайда, барлық бағандарда «жоқ» деп көрсетіледі.»;
12-тармақ мынадай редакцияда жазылсын:
«12. Қаржы ұйымының, банк және (немесе) сақтандыру холдингінің басшы қызметкері лауазымын атқару және өмір бойы қаржы ұйымының ірі қатысушысы (ірі акционері) болып табылу құқығынан айыру түрінде қылмыстық жазаны қолдану туралы басшы қызметкерге қатысты заңды күшіне енген сот шешімінің болуы туралы мәліметтер
_________________________________________________________________
Мемлекеттік реттеу туралы заңның 9-4-бабында белгіленген талаптарға сәйкестігіне тексеру жүргізу үшін қажетті дербес деректерді жинауға және өңдеуге және цифрлық жүйелердегі заңмен қорғалатын құпияны құрайтын мәліметтерді пайдалануға келісім беремін.
Тегі, аты, әкесінің аты (ол болған жағдайда)
____________________________________
    (өз қолымен баспа әріптермен толтырылады)
Қолы ________________
Күні _________________».







image1.png




